ทานยาคุมยาสมิน2แถวแรก แล้วแถวที่3ได้เปลี่ยนมาทานแอนนาเนื่องจากไปต่างจังหวัดเเล้วลืมยาคุมไว้ อยากทราบว่าอาการเลือดออกดังกล่าวมาจากการเปลี่ยนยาคุมกระทันหันรึเปล่าคะ
สวัสดีค่ะ การใช้ยาคุมแบบแผงรายเดือนนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีโดยยาที่กินติดต่อกันทุกวันนั้น ควรจะเป็นยาคุมประเภทเดียวกัน ที่มีระดับและชนิดของฮอร์โมนเพศหญิงที่เหมือนกัน การเปลี่ยนยาคุมกะทันหันระหว่างแผงนั้นอาจทำให้มีเลือดออกผิดปกติทางช่องคลอดได้ แต่อย่างไรก็ตามยาคุมแอนนาและยาคุมยาสมินเป็นยาคุมที่มีระดับฮอร์โมนเอสโตรเจนที่เท่ากัน จึงน่าจะให้ผลในการคุมกำเนิดต่อเนื่องได้ในช่วงที่ยาหมดแผง ควรจะมีเลือดประจำเดือนมาตามรอบเดือน หากประจำเดือนไม่มา หรือเลือดออกไม่ตรงรอบเดือน ออกก่อนยาหมดแผงนั้น สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพ.ให้แน่ใจอีกครั้งว่าไม่ตั้งครรภ์ก่อนเริ่มยาคุมแผงใหม่ค่ะ